איתמר פליישמן

איתמר פליישמן (נולד ב-17 בפברואר 1984, י"ד באדר א' ה'תשמ"ד) הוא עיתונאי, שדרן רדיו וטלוויזיה, מגיש מחליף ופאנליסט קבוע בתוכנית הפטריוטים בעכשיו 14, בעל טור שבועי בישראל היום ותוכנית שבועית בגלי ישראל. פליישמן נולד וגדל במשפחה דתית, ברמת גן. עד הגיעו לגיל תיכון למד בחינוך חרדי. בתיכון למד בישיבת בני עקיבא קריית הרצוג בני ברק. לאחר מכן, היה חניך במכינה הקדם צבאית "בני-דוד" בעלי. שירת בפלנ"ט נח"ל. הוא בוגר לימודי תקשורת באוניברסיטת אריאל. בשנת 2008, החל את עבודתו במקומון "ידיעות ירושלים" שם פרסם מדור בנושאי צרכנות וסיקר את תחום המשפט והפלילים עבור העיתון. במקביל שימש כתב בmynet ירושלים. בינואר 2012 החל לעבוד ככתב שטחים ב-ynet, ב-2014 עבר לסקר את אזור יהודה ושומרון עבור "מעריב" ו"מקור ראשון", עד שינוי הבעלות ומכירתו של העיתון לשלמה בן-צבי.[דרוש מקור] ביוני 2014 מונה לדוברו של שר הכלכלה ויו"ר הבית היהודי נפתלי בנט. במהלך קמפיין בחירות 2015 שימש כסגן מנהל הקמפיין וכדובר של מפלגת "הבית היהודי", לאחר הבחירות לכנסת העשרים סיים את תפקידו. ביוני 2015 נבחר לשמש כדובר השר גלעד ארדן, אך עקב עיכוב המינוי ויתר על התפקיד. ממרץ עד דצמבר 2015 שימש כדוברו של חבר הכנסת ינון מגל, עד להתפטרותו של מגל מהכנסת. ב-2017 החל לכתוב טור דעה שבועי בעיתון "ישראל היום". ב-2018 החל לעבוד כעורך תוכנית הרדיו של אראל סג"ל ב-103fm. במהלך 2017 החל פליישמן לעבוד ב-"ערוץ 20" ככותב, עורך, מגיש ופאנליסט. ב-2020 ערך את מהדורת החדשות המרכזית של הערוץ. עם המעבר לאפיק 14 החל לערוך את התכנית "אולפן חמישי" בהגשת יעקב ברדוגו ומשמש ככותב לתוכניות השונות. במקביל משמש פליישמן פאנליסט קבוע בתוכנית "הפטריוטים" בערוץ וכן כמגיש מחליף של התוכנית, בעיקר בימי חמישי. פליישמן גרוש ואב לשניים. מתגורר באלקנה. בן דודו, ינון פליישמן, נהרג בהתהפכות טנק במלחמת חרבות ברזל. בספטמבר 2018 שודר פרק 9 “מתמודדים עם מחלות נפש” בתוכנית “סליחה על השאלה” בהשתתפותו, בו שיתף כי חווה התקף פסיכוטי ואובחן כסובל מהפרעת אישיות גבולית, מאניה דיפרסיה וכן מהפרעת אישיות מאשכול B המאופיינת בתגובות רגשיות לא צפויות, דרמטיות ואינטנסיביות. בהמשך הפרק שיתף כיצד הוא מתמודד עם המחלה, החוויה הקשה באשפוזים במחלקה פסיכיאטרית, הטיפול התרופתי ועל אהבתו לילדיו שרק בזכותם נמנע מלהתאבד. הוא התוודה כי “אני באמת מאמין שיש לי פגם עמוק-עמוק-עמוק בתשתית הנפשית שלי” ועל חששו מחזרת המחלה. איתמר פליישמן, ברשת החברתית פייסבוק איתמר פליישמן, ברשת החברתית אקס (טוויטר) איתמר פליישמן, ברשת החברתית LinkedIn איתמר פליישמן, סרטונים בערוץ היוטיוב איתמר פליישמן, דעה | שנה לפרשת ההאזנות: כשהמשטרה משקרת לציבור, באתר ישראל היום, 8 בפברואר 2023 דיגיטל 14, המונולוג של פליישמן ששבר את הרשת ועיצבן את איימן עודה, באתר עכשיו 14, 9 בדצמבר 2021 איתמר פליישמן, ‏אל תיתממו: ההדלפות הסיטונאיות נועדו לפגוע בהליך ההוגן של החשודים, באתר גלובס, 12 בנובמבר 2019 הפטריוטים עם איתמר פליישמן | 5.1.2023 | התכנית המלאה, סרטון בערוץ "עכשיו 14 - התוכניות המלאות", באתר יוטיוב (אורך: 01:04:04) סליחה על השאלה, בביצוע מתמודדים עם מחלות נפש | 13.9.2018 | התכנית המלאה, סרטון בערוץ "כאן 11 - תאגיד השידור הישראלי", באתר יוטיוב (אורך: 00:25:17) עו"ד גיא בוסי ואיתמר פליישמן באתר רדיו גלי ישראל פרויקט השו"ת עם איתמר פליישמן בעיתון שביעי אודות איתמר פליישמן בפייסבוק איתמר פליישמן באתר ynet צביקה גרוניך, ‏איתמר פליישמן מונה לדובר זמני של נפתלי בנט, באתר כיכר השבת, 19 ביוני 2014 יאיר טוקר, ‏פנחס וולף עוזב את 'הבית היהודי', באתר כיכר השבת, 18 בינואר 2015 אלכסנדר כץ, 'הבית היהודי' מצמצמת הוצאות בשל תוצאות הבחירות; הדובר איתמר פליישמן פורש, באתר אייס, 13 במאי 2015 איתמר פליישמן ישמש כדובר השר לביטחון פנים, באתר כיפה, 7 ביוני 2015 אלכסנדר כץ, התחקיר הביטחוני יתארך - איתמר פליישמן ויתר על תפקיד יועץ התקשורת של ארדן, באתר אייס, 22 ביוני 2015 איתמר פליישמן ויתר על המשרה במשרדו של ארדן, באתר כיפה, 23 ביוני 2015 ינון פליישמן, באתר "יזכור" סליחה על השאלה | מתמודדים עם מחלות נפש, באתר כאן – תאגיד השידור הישראלי, 29 באפריל 2023 סליחה על השאלה | מתמודדים עם מחלות נפש - שידור בכורה ביוטיוב! - YouTube